་སོགས་ཀྱི་དགོས་པ་བསྒྲིལ་ནས་འཇུག་ཐེངས་གཅིག་གིས་ཆོག་གོ །
ཕཊ། དྲག་པོ་བརྗོད་ཅིང་། མིག་གྱེན་དུ་ཡུན་རིང་དུ་བལྟ། རང་གི་སེམས་དང་བསྒྲལ་བྱའི་སེམས། སྒྲོལ་བྱེད་ཀྱི་རྣམ་འཕྲུལ་སྣ་ཚོགས་པ་རྣམས་རོ་གཅིག་ཏུ་བསྲེས་ནས་འཛིན་མེད་བློ་འདས་ཀྱི་ངང་དུ་ཇི་ཙམ་གནས་ཀྱི་བར་མཉམ་པར་འཇོག དེ་ནས་ལས་ཉོན་གྱིས་བསྐྱེད་པའི་དགྲ་བགེགས་ཀྱི་ལུས་དེ་ཉིད་ལ་སྲུང་མ་རྣམས་ཀྱིས་མཚོན་དང་ཁྲག་ནད་ཀྱི་ཆར་ཕབ་པས་ཁྲོལ་ཚགས་ལྟར་ཕུག་པར་བསམས་ལ། གྲི་གུག་སོགས་མཚོན་ཆས་ལིངྒ་དུམ་བུར་གཏུབས། མཐར་རོལ་མོ་གསུམ་བརྡེག་
་་་་་རུ་འདྲེན་རྣམས་སོ་སོའི་ཕྱོགས་སུ་ལངས། སྒོ་མ་ལས་མཁན་རྣམས་ཤིང་ཁྲི་སུག་ལ་སློབ་དཔོན་ལ་ཞལ་ཕྱོགས་པར་ཁྱེལ་བཞུགས་ལོག་འཚམས་མ་རན་བར་བྱ།
ལེན་ཅན་བྱས་ལ་བཞག དུག་སྣ་སོགས་གོང་གི་རྫས་རིལ་བུ་སྒྲིལ་ཚེ་རྡོག་དྲུག་ཅུ་ཙམ་རྣམས་དང་ལིང་རོ་བསྲེས་ལ། ནང་མཆོད་གཏོར། ཨོཾ་ཨཱཿཧཱུྃ་ཧ་ཧོ་ཧྲཱིཿ ལན་གསུམ་ཕྱག་རྒྱ་དང་བཅས་པས་བྱིན་གྱིས་བརླབས་དགྲ་བགེགས་ཀྱི་ཤ་ཁྲག་རུས་པ་ལས་གྲུབ་པའི་བདུད་རྩིའི་རྒྱ་མཚོར་གྱུར་པར་བསམ། འབུལ་བ་ལ་སྡོམ་ནས་འབུལ་བ་དང་། སོ་སོར་འབུལ་བ་གཉིས་ལས། དང་པོ་ནི། སློབ་དཔོན་གྱི་གཡས་གཡོན་དུ་མཆོད་གཡོག་པ་གཉིས་ལངས་ལ། གཡས་ཀྱི་མཆོད་གཡོག་པས་རྫས་དང་བསྲེས་པའི་ལིང་རོ་ནས་ཐོད་པ་སོགས་སྣོད་ཇི་ལྟར་རིགས་པར་དུམ་ཙམ་ཞིག་བླངས་ནས་སློབ་དཔོན་ལ་འབུལ་བ་དང་ཆབས་ཅིག་སྐད་གསངས་མཐོན་པོས་བདག་ཅག་སློབ་དཔོན་ཡོན་མཆོད་འཁོར་དང་བཅས་པ་རྣམས་ལ་གནོད་ཅིང་འཚེ་བར་བྱེད་པའི་དམ་ཉམས་དགྲ་བགེགས་བསྒྲལ་བའི་ཤ་ཁྲག་རུས་པའི་ཕུང་པོ་འདི་དཔལ་རྡོ་རྗེ་ནག་པོ་ཆེན་པོ་ལྕམ་དྲལ་བྲན་གཡོག་བཀའ་སྡོད་འཁོར་དང་བཅས་པའི་ཞལ་དུ་བརྒྱ་ཐམ་པ་འབུལ་བར་ཞུ་ཞེས་དང་། སློབ་དཔོན་གྱིས་སྣོད་བླངས་ནས་རྫས་བསྲེས་པའི་ལིང་རོ་འབུལ་བ་དང་ཆབས་ཅིག་དཔོན་སློབ་ཐམས་ཅད་ཀྱིས་ཨོཾ་ཤྲཱི་མ་ཧཱ་ཀཱ་ལ་ཡ། མ་ཧཱ་ཀཱ་ལཱི་དེ་ཝཱི་བཛྲ་ཀཱ་ལ་ཡཀྵ། ཀཱ་ལི་ཡཀྵི་ཎི། ཡཀྵ་པུ་ཏྲ་རུ་ཏྲ་བྷ་ཊ་རུ་ལུ་རཀྑ་སི། ཨགྣ་ཡེ་ས་པ་རི་ཝཱ་ར་སརྦ་ཤ་ཏྲུཾ་བིགྷྣཱན་མཱ་ར་ཡ་ཧཱུྃ་ཕཊ། ཅེས་བརྗོད་ལ། གཡོན་གྱི་མཆོད་གཡོག་པས་གྲངས་བཟུང་། དགུ་བཅུ་གོ་དགུ་སོང་བ་དང་འབུལ་བ་བརྒྱ་ཐམ་པ་ལགས། ཞེས་བརྗོད། བདུད་རྩི་ལྔ་མཆོད་ཕྱག་ལེན་ལྟར་གྲུབ་ནས། སངས་རྒྱས་བསྟན་སྲུང་མ་ཤླཽ་ཀ་གཅིག་རང་དབྱངས་བཅས། དཔལ་ལྡན་ལྷ་མོ་ཤླཽ་ཀ་གཅིག་ལམ་གྲུ་མའི་དབྱངས་རོལ། ནག་པོ་གནོད་སྦྱིན་ཡབ་ཡུམ་དང་། པུ་ཏྲ་བྷ་ཊ་རལ་གཅིག་མ། མེ་ལྷ་རུ་འདྲེན་ལ་སོགས་པ། བསྟན་སྲུང་འཁོར་དང་བཅས་ལ་བསྟོད། འདི་ལ་ལྷ་མཆོག་ནག་པོའི་དབྱངས་རོལ་
་་་་་རྣམས་བྱས་ལ་རྔ་རོལ།
བཞག གཉིས་པ་སོ་སོར་འབུལ་བ་ནི། ཡང་གཡས་ཀྱི་མཆོད་གཡོག་པས་རྫས་བསྲེས་པའི་ལིང་རོ་དུམ་ཙམ་ཞིག་འབུལ་བ་དང་ཆབས་ཅིག་བདག་ཅག་ནས། ཕུང་པོ་འདི་ཞེས་པའི་བར་གོང་ལྟར་ལ། དཔལ་རྡོ་རྗེ་ནག་པོ་ཆེན་པོ་གུར་གྱི་མགོན་པོའི་ཞལ་དུ་བརྒྱ་ཐམ་པ་འབུལ་བ་ལགས། ཞེས་དང་། དཔོན་སློབ་རྣམས་ཀྱིས་ཨོཾ་མ་ཧཱ་ཀཱ་ལ་ཡ་སརྦ་ཤ་ཏྲུཾ་སོགས་གོང་བཞིན་དང་། གཡོན་གྱི་མཆོད་གཡོག་པས་གྲངས་འཛིན་ཚུལ་གོང་བཞིན། ཨོཾ་མ་ཧཱ་ཀཱ་ལ་ཡ་སྔོན་དུ་འགྲོ་བའི། མ་ཧཱ་རཀྟ་ས་མུ་ཏྲ་ནས་ཤཔྟ་ཨཱཿཧཱུྃ་གི་བར་ཕྱག་རྒྱ་དང་བཅས་པའི་མཐར། མཆོད་རོལ་དུང་བཅས་གུར་དྲག་བཞིན་དང་། རྐང་གླིང་གདངས་གཅིག་མ་བསྐང་སོ་ཤུར་མ་སོགས་བྱེད་པ་བཞིན། མཚན་སྔགས་ཀྱི་མཐར་འབྲུ་གསུམ་གྱིས་ནང་མཆོད་ཕུལ། སྲིན་གཟུགས་མའི་དབྱངས་རོལ་ཕྱག་ལེན་བཞིན་ལ། དམ་ཉམས་དགྲ་བོའི་སྲོག་གཅོད་ནག་པོ་ཆེ། །མ་ཧཱ་ཀཱ་ལ་ཁྱོད་ལ་ཕྱག་འཚལ་བསྟོད། །ཅེས་པའི་རྗེས་སུ་གསུམ་བརྡེག་ལེན་ཅན་བསྡུས་པ་བྱ་ཚུལ་ཕུར་པའི་ནམ་མཁའི་མཐའ་མཉམ་མ་སོགས་ཤླཽ་ཀ་རེ་འདུར་མ་བྱས་པའི་མཐར་བྱེད་ཚུལ་བཞིན། ཡང་གཡས་ཀྱི་མཆོད་གཡོག་པས་ལིང་རོ་འབུལ་བ་དང་ཆབས་ཅིག བདག་ཅག་སོགས་གོང་བཞིན་ལ། ཡུམ་ཆེན་ཨེ་ཀ་ཛ་ཊཱི་དང་། དཔལ་ལྡན་ལྷ་མོ་འདོད་ཁམས་དབང་ཕྱུག་མའི་ཞལ་དུ་བརྒྱ་ཐམ་པ་འབུལ་བ་ལགས། ཅེས་དང་། དཔོན་སློབ་རྣམས་ཀྱིས་ཨོཾ་མ་ཧཱ་མ་ཏྲི་མ་ཧཱ་ཀཱ་ལི་དེ་ཝཱི་ཡེ་སརྦ་ཤ་ཏྲུཾ་སོགས་དང་། གཡོན་གྱི་མཆོད་གཡོག་པས་གྲངས་འཛིན་བཅས་གོང་བཞིན། མ་ཧཱ་མ་ཏྲི་སོགས་སྔོན་འགྲོའི་རཀྟའི་ཡོན་ཆབ་ནས་རོལ་མོ་དང་ནང་མཆོད་ཀྱི་བར་གོང་བཞིན་ཕུལ། བྷྱོཿ ཀུན་ཏུ་བཟང་པོའི་རིག་མ་ལས། །མ་གཡོས་ཨུ་མ་དེ་ཝཱའི་སྐུ། །མ་མོ་ཐམས་ཅད་བསྐྱེད་མཛད་མ། །ཡུམ་ཆེན་ཁྱོད་ལ་ཕྱག་འཚལ་ལོ། །ཐུགས་རྗེ་མི་འགྱུར་སྐུ་མདོག་མཐིང་། །ཡེ་ཤེས་སྐུ་གཅིག་འགྱིང་ཞིང་ཁྲོ། །གཡུ་ཡི་རལ་པས་སྲིད་གསུམ་སྒྲོལ། །སྙན་གཉིས་འགྲོ་དྲུག་གསོལ་འདེབས་གསན། །ཤངས་ཀྱི་རླུང་སྒྲས་བག་ཆགས་འཇོམས། །སྐྱེ་ཤི་རྩད་གཅོད་མཆེ་བ་གཙིགས། །སྤྱན་གསུམ་འགྲོ་ལ་གཟིགས་ཤིང་བཞད། །ཐར་པའི་ལམ་སྟོན་གསུང་དབྱངས་སྙན། །ཐབས་དང་ཤེས་རབ་ཕྱག་གཉིས་ཀྱིས། །གཡུ་ཡི་བུམ་པ་ཐུགས་ཀར་འཛིན། །ཚེ་འཛིན་བདུད་རྩིའི་བཅུད་ཀྱིས་གཏམས། །སྐྱེ་འགྲོ་གསོ་བའི་ཡུམ་གཅིག་མ། །ཨེ་ཀ་ཛ་ཊི་དཔལ་དང་ལྡན། །ཡུམ་ཆེན་ཁྱོད་ལ་ཕྱག་འཚལ་ལོ། །ཞེས་སོགས་ལ་གང་སྐུ་མའི་དབྱངས་རོལ་དང་། ལྷ་མོའི་བསྟོད་པ་གང་སྐུ་མའི་དབྱངས་རོལ་ཕྱག་ལེན་བཞིན་ལ། འགྲོ་ཀུན་དབང་དུ་བསྡུ་བར་མཛད་ཀྱི་མཐར་གསུམ་བརྡེག་ལེན་ཅན་གོང་བཞིན། ཡང་གཡས་ཀྱི་མཆོད་གཡོག་པས་ལིང་རོ་འབུལ་བ་དང་ཆབས་ཅིག་བདག་ཅག་སོགས་གོང་བཞིན་ལ། དམ་ཅན་གནོད་སྦྱིན་ཡབ་ཡུམ་གྱི་ཞལ་དུ་སོགས་དང་། དཔོན་སློབ་རྣམས་ཀྱིས་བཛྲ་ཀཱ་ལ་ཡཀྵ་ཀ་ལི་ཡཀྵི་ཎི་སརྦ་ཤ་ཏྲུཾ་སོགས་དང་། གཡོན་ཕྱོགས་ནས་གྲངས་འཛིན་ཚུལ་དང་། མཚན་སྔགས་སྔོན་འགྲོའི་ནང་མཆོད་འབུལ་བའི་བར་འདྲ། གནོད་སྦྱིན་གྱི་འགྱིངས་དབྱངས་བུ་སྡུག་བཞིན་དུ་རྟག་ཏུ་བསྲུང་སྐྱོབ་མཛོད་ཀྱི་མཐར། གསུམ་བརྡེག་ལེན་ཅན་གོང་བཞིན། ཡང་གཡས་ཀྱི་མཆོད་གཡོག་པས་ལིང་རོ་འབུལ་བ་དང་ཆབས་ཅིག་བདག་ཅག་སོགས་གོང་བཞིན་ལ། བཀའ་སྡོད་པུ་ཏྲ་མིང་སྲིང་སོགས། དཔོན་སློབ་རྣམས་ཀྱིས་ཡཀྵ་པུ་ཏྲ་རཱུ་ཏྲ་བྷ་ཊ་རུ་ལུ་རཀྑ་སི་སརྦ་ཤ་ཏྲུཾ་སོགས་དང་། གཡོན་ནས་གྲངས་གསོག་ཚུལ། མཚན་སྔགས་སྔོན་འགྲོའི་ནང་མཆོད་འབུལ་བའི་བར་འདྲ། པུ་ཏྲ་མིང་སྲིང་གསུམ་གྱི་བསྟོད་པའི་དབྱངས་རོལ་ཕྱག་ལེན་བཞིན་ལ། གསང་སྔགས་རྣལ་འབྱོར་སྐྱོང་བའི་ཕྲིན་ལས་མཛོད་ཀྱི་རྗེས་སུ་གསུམ་བརྡེག་ལེན་ཅན་གོང་བཞིན། ཡང་གཡས་ཀྱི་མཆོད་གཡོག་པས་ལིང་རོ་འབུལ་བ་དང་ཆབས་ཅིག བདག་ཅག་སོགས་གོང་བཞིན་ལ། དྲག་པོ་མེ་ལྷའི་ཞལ་དུ་སོང་། དཔོན་སློབ་རྣམས་ཀྱིས་ཨོཾ་ཨགྣ་ཡེ་སརྦ་ཤ་ཏྲུཾ་སོགས་དང་གཡོན་ནས་གྲངས་གསོག་ཚུལ། མཚན་སྔགས་ཀྱིས་ནང་མཆོད་འབུལ་བའི་བར་གོང་འདྲ་ལས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །ཤླཽ་ཀ་གཅིག་ལ་གང་ཐུགས་མའི་དབྱངས་རོལ། ཚངས་པ་འཇིག་རྟེན་ནས་རྔ་བརྡུང་འདུར་མ། དེ་བས་བསྟོད་དེ་ཕྱག་ཀྱང་འཚལ་གྱི་མཐར་སུམ་བརྡེག་ལེན་ཅན་གོང་བཞིན། སློབ་དཔོན་གྱིས་རྡོ་རྗེ་ཐོགས་མཆོད་གཡོག་གཡས་གཡོན་གཉིས་ཀྱིས་མཚམས་མཚམས་སུ་གསེར་སྐྱེམས་དང་ཁྲག་གཏོར། དཔོན་སློབ་རྣམས་ཀྱིས། ཧོཿ བླ་མ་རྡོ་རྗེ་སློབ་དཔོན་འགྲོ་མགོན་བཀའི་སྲུང་མའི་ཚོགས། གཞན་ཡང་ཕ་མེས་གཉན་གྱི་སྲུང་མ། དབེན་གནས་གཉེན་གྱི་སྲུང་མ། བརྟེན་བརྟེན། བསྒྲུབ་བསྒྲུབ། གསོལ་གསོལ། མཆོད་མཆོད་པ། སྐུ་དང་གྲིབ་མ་ལྟར་གནས་པའི་དམ་ཅན་རྒྱ་མཚོའི་ཚོགས། སངས་རྒྱས་ཀྱི་བསྟན་པ་གང་ན་གནས་པ་ན། ཆོས་སྐྱོང་སྲུང་མའི་ཚོགས་ཀྱང་དེ་ན་གནས་པ་ཡིན་ནོ། །རྣལ་འབྱོར་གྱི་དབང་ཕྱུག་གང་ན་གནས་པ་ན། དམ་ཅན་རྒྱ་མཚོའི་ཚོགས་ཀྱང་དེ་ན་གནས་པ་ཡིན་ནོ། །གསང་བའི་སྙིང་པོ་གང་ན་གནས་པ་ན། སྔགས་བདག་དྲེགས་པའི་ཚོགས་ཀྱང་དེ་ན་གནས་པ་ཡིན་ནོ། །ཆོས་སྐྱོང་བསྟན་པ་མི་བསྲུང་ཅི་ཞིག་སྲུང་། །དམ་ཅན་དམ་ལ་མི་གནས་ཅི་ལ་གནས། །སྔགས་བདག་དགྲ་བགེགས་མི་སྒྲོལ་ཅི་ཞིག་སྒྲོལ། །སུ་ལ་མི་རེ་ཁྱོད་ལ་རེ། །སུ་ལ་མི་ལྟོས་ཁྱོད་ལ་ལྟོས། །རྒྱལ་མཚན་དུ་ཁྱེད་འཛུགས། ཕྲག་པ་ལ་ཁྱེད་ཁུར། དམག་དཔུང་དུ་ཁྱེད་བསྐྱེད། དཔའ་དར་དུ་ཁྱེད་འཕྱར་བ་ཡིན་པས། སྔོན་གྱི་དམ་ཚིག་ལས་མ་འདའ་བར། སྡང་བྱེད་དགྲ་ལ་མཐུ་མ་ཆུང་། གནོད་བྱེད་དགྲ་བགེགས་ལ་རྩལ་མ་ཞན། བཅོལ་པའི་ལས་ལ་བང་མ་བུལ། མཐུ་དང་རྩལ་མ་ཞན། མི་མཐུན་པའི་ཕྱོགས་ཐམས་ཅད་ཞི་བ་དང་བཟློག་པའི་ཕྲིན་ལས་མཛོད་ཅིག ཡུལ་ཁྱིམ་དང་བཅས་པའི་སྲུང་མ་མཛོད་ཅིག མི་ནོར་ཕྱུགས་གསུམ་གྱི་གཉེར་མཛོད་ཅིག ཡུལ་དུ་འཁོར་སྲུངས་ཤིག བྱེས་སུ་རྐྱེན་བཟློག་ཅིག ཕྱི་ནང་གི་བར་ཆད་སྲུངས་ཤིག བཅོལ་པའི་ལས་གྱིས་ཤིག སྒྲུབ་པའི་རྟགས་ཕྱུང་ཞིག འཕྲིན་ལས་མངོན་དུ་གྱིས་ཤིག རྣལ་འབྱོར་བདག་གི་བསམ་པ་ཡིད་བཞིན་དུ་བསྒྲུབ་པར་མཛོད་ཅིག སངས་རྒྱས་ཀྱི་བསྟན་པ་བཤིག་པ། དཀོན་མཆོག་གི་དབུ་འཕང་དམོད་པ། སྔ་དགྲ་དར་བ། ཕྱི་དགྲ་སེམས་པ། ད་དགྲ་བརྩམས་པ། གཟུགས་ཅན་གྱི་དགྲ། གཟུགས་མེད་ཀྱི་བགེགས། བསྟན་པ་བཤིག་པར་བྱེད་པའི་དགྲ་བགེགས་རྣམས་ཐལ་བ་རྡུལ་དུ་རློག་ཅིག བདག་གི་ཁ་ཡིས་མ་ཉེས། ལག་གིས་མ་ཉེས། སྤྱོད་པས་མ་ཉེས། ཁོས་སྐུ་ལ་བསྡོས་སོ། །རིགས་ལ་བསྙགས་སོ། །བསྟན་པ་བཤིག་གོ །འདི་ལས་ཀྱི་རླུང་དམར་གྱིས་རྒྱབ་ནས་ཕུལ་ཅིག འཇིགས་པའི་མུན་ནག་གིས་མདུན་ནས་སུས་ཤིག གནམ་གྱི་འཇུ་ཐག་སྟེང་ནས་ཆོད་ཅིག ས་ཡི་རྟེན་ཕུར་འོག་ནས་ཕྱུང་ཞིག དཀོན་པའི་ཚེ་སྲོག་དང་ཕྲོལ་ཅིག ཚེའི་འདུ་བྱེད་སྐུམས་ཤིག ཁ་རུ་ལག་པ་ཆུག་ཅིག ཁོང་ནས་སྙིང་དམར་ཕྱུངས་ཤིག མིག་འབྲས་ཐང་ལ་ལྷུང་ཞིག འཆི་བདག་གི་བདུད་ཐོངས་ཤིག འཁོར་ཤིག ཚང་དཀྲུགས་ཤིག མགོ་བོ་ཁོས་ཤིག ལུས་སྐེམས་ཤིག སྒོའི་ནོར་དང་ཕྲོལ་ཅིག མཆན་གྱི་བུ་དང་ཕྲོལ་ཅིག ཡུལ་དང་ཁང་ཁྱིམ་ཤིགས་ཅིག ཞིང་གི་སྐྱེ་རྒྱུད་ཆོད་ཅིག ཡར་གྱི་ཕ་རྒྱུད་ཆོད་ཅིག མར་གྱི་བུ་རྒྱུད་ཆོད་ཅིག རྩད་ནས་ཆོད་ཅིག དྲུངས་ནས་ཕྱུངས་ཤིག གློ་བུར་དང་ཡེ་འདྲོག་ཐོང་ཞིག སྨྱོ་འབོག་དང་བརྒྱལ་ནད་ཐོངས་ཤིག ལྟས་ངན་དང་ཆོ་འཕྲུལ་ཐོངས་ཤིག མནའ་བསྣོལ་དང་དམེ་འཁྲུག་ཐོངས་ཤིག ལོ་དང་ཟླ་བར་མ་བཞག་ཅིག ཞག་དང་ཟ་མ་ལ་རྟགས་མཚན་ཕྱུངས་ཤིག ནམ་མཁའ་སྟོང་པ་ལ་ཚད་མ་འཛུགས། འཇིག་རྟེན་ཕྱི་མ་ལ་དུས་མ་འདེབས། རང་བཞིན་གྱིས་གྲུབ་པའི་སྐྱེ་ཤི་ལ་ཁུངས་མ་འབྱིན། ལས་ཀྱི་དབང་བཙན་ནོ་ཞེས་ཐ་སྙད་མ་འདོགས་པར། རྟགས་དང་མཚན་མ་མྱུར་དུ་མངོན་ཕྱུངས་ཤིག ཁྱེད་ལ་གཏང་རག་དང་མཆོད་གཏོར་གཉན་པོ་གཏོང་ངོ་། །ཡེ་ཤེས་ཀྱི་སྤྱན་འབྱེད་དོ། །ཐུགས་དམ་གྱི་རྒྱུད་བསྐུལ་ལོ། །བཅོལ་པའི་ལས་ཀྱི་འབྲས་བུ་མཆིས་པར་མཛོད་ཅིག ཅེས་བརྗོད། ཤཱ་ས་ན་དང་ལས་མཁན་གྱི་རྦོད་རྦད་བསད་གསུམ་འུར་འདོན་བྱ་ཞིང་རོལ་མོ་དྲག་ཏུ་དཀྲོལ། རྐང་གླིང་དང་བཅས་པའི་མཐར་འཇོག་མཚམས་གུར་དྲག་མཆོད་རོལ་བཞིན། ཧེ་རུ་ཀའི་ཡིག་བརྒྱ་ཚར་གསུམ། མ་འབྱོར་བ་དང་སོགས་བཟོད་གསོལ། གཏོར་བསྔོ་སོགས་ཀྱི་མཇུག་བཞིན་ཐབ་ནང་གི་ཡེ་ཤེས་པ་ལྷ་བརྒྱད་ཀྱི་བྲིས་སྐུ་སོགས་ཡོད་ན་དེའི་ཐུགས་ཀར་བསྟིམས་པའམ། ཡང་ན་གོང་བཞིན་མདུན་བསྐྱེད་ལ་བསྟིམ། དེ་དག་གི་ཚིག་ནི། རྟེན་ལ་མ་བརྟེན་པའི་གཏོར་མགྲོན་གྱི་ཡེ་ཤེས་པ་དང་། ཐབ་ནང་གི་ཡེ་ཤེས་པ་རྣམས་ཨོཾ་ཁྱེད་ཀྱིས་སྤྱི་འགྲེ། བྲིས་འབུར་གྱི་སྐུ་མེད་ན་ཐབ་ནང་གི་མགོན་པོ་ལྷ་བརྒྱད་རང་ལ་ཐིམ། རྟེན་ལ་མ་བརྟེན་པའི་གཏོར་མགྲོན་གྱི་ཡེ་ཤེས་པ་དང་། མེ་ལྷ་རུ་འདྲེན་སོགས་དྲེགས་བྱེད་ཀྱི་འཁོར་རྣམས། ཨོཾ་ཁྱེད་ཀྱིས་སོགས་གོང་བཞིན་དང་དམ་ཚིག་པ་རང་ལ་ཐིམ། གོང་དུ་འཆམས་བྱས་པ་ཡིན་ན་རང་གི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་གིས་མཚན་པར་གྱུར། ཞེས་བརྗོད་ལ་རྔ་རོལ་རྐང་གླིང་དང་བཅས་པ་རུ་འདྲེན་ལས་མཁན་རྣམས་ཀྱི་ལོག་འཆམས་རྫོགས་ནས། དགེ་བ་འདི་ཡིས་མྱུར་དུ་བདག །གུར་གྱི་མགོན་པོ་འགྲུབ་གྱུར་ནས་སོགས་དང་། དགེ་བ་འདི་ཡིས་ནམ་མཁའི་མཐའ་ཀླས་པའི་སོགས། བསྔོ་བ་སྨོན་ལམ་བཀྲ་ཤིས་རྣམས་སྤྱི་འགྲེ་བྱས་ལ། ཉིན་མོ་བདེ་ལེགས་ཀྱི་མཆོད་རོལ་རྫོགས་ནས། སྦྱིན་སྲེག་ཕྱི་རོལ་དུ་བྱས་པ་ཡིན་ན། སློབ་དཔོན་གྱི་འཆམས་བཅམས་ལ་ཕུར་པའི་རྩ་འཆམས་ཀྱི་ལོག་འཆམས་རྡོ་རྗེའི་འགྲོས་ཀྱིས་ལོག་གོ །འདི་མགོན་པོ་ལ་མི་འགལ་ཏེ་རྡོ་རྗེའི་འགྲོས་ནི་གསང་སྔགས་སྤྱིར་བཏང་བ་ཡིན་པས་སོ། །གོང་དུ་འཆམས་མེད་ན་གནས་གསུམ་བསྲུང་བ་སོགས་རྒྱུན་བཞིན་ནོ། །ཞེས་དཔལ་རྡོ་རྗེ་ནག་པོ་ཆེན་པོ་ལྷ་བརྒྱད་ཀྱི་དྲག་པོའི་སྦྱིན་སྲེག་རྒྱས་པར་བྱ་ཚུལ་འདི་ཡང་འདམ་ཐོག་བླ་མ་མདོ་སྔགས་རབ་འབྱམས་པ་བསྟན་པ་ཡར་འཕེལ་ནས་འདི་བཞིན་དགོས་ཚུལ་བསྐུལ་མ་བྱུང་དོན་བཞིན་ས་སྐྱ་པ་ངག་དབང་ཀུན་དགའ་བློ་གྲོས་སངས་རྒྱས་བསྟན་པའི་རྒྱལ་མཚན་དཔལ་བཟང་པོས། ཚར་ཆེན་ཆོས་ཀྱི་རྒྱལ་པོས་མཛད་པའི་མགོན་པོའི་སྦྱིན་སྲེག་དུག་མེའི་འཁོར་ལོ་ལ་གཞི་བྱས། དེར་མི་གསལ་བ་རྣམས་ས་སྐྱའི་རྗེ་བཙུན་གོང་མའི་ཡིག་ཆ་ཚད་ཐུབ་སོ་སོ་ནས་ཁ་བསྐངས། དབྱངས་རོལ་འཆམས་སོགས་བྱེད་ཚུལ་ས་ལོ་འཇམ་པའི་རྡོ་རྗེ་ཡབ་སྲས་ཀྱི་ཕྱག་ལེན་ལ་མཛད་པ་བཞིན་གདན་ས་ཆེན་པོ་ན་རྒྱུན་མ་ཉམས་པར་བཞུགས་པ་དག་གིས་བརྒྱན་ཏེ་བཀོད་པ་ཡིན་པས་སྦྱིན་སྲེག་འདི་བཞིན་གཞན་གྱིས་ཉམས་སུ་ལེན་ཚེ་དབྱངས་རོལ་འཆམས་རྣམས་མགོན་པོའི་ཆོས་སྐོར་ས་ལུགས་མཐུན་ཕྱིན་སོ་སོའི་ཕྱག་ལེན་བཞིན་ཉམས་སུ་བླངས་པས་དོན་འགྲུབ་པར་སྦྱར་བ་འདིའི་དགེ་བས་མི་མཐུན་པའི་ཕྱོགས་ཐམས་ཅད་ལས་རྣམ་པར་རྒྱལ་བར་གྱུར་ཅིག། །།ཡི་གེ་པ་ནི་གཞུ་ལུང་པ་བསོད་ནམས་འོད་ཟེར་གྱིས་བགྱིས་སོ།། །།མངྒ་ལཾ།། །།

ཀུན་དགའ་བློ་གྲོས།
གུར་མགོན་ལྷ་བརྒྱད་ཀྱི་དྲག་པོའི་སྦྱིན་སྲེག།

:Rare Texts of the Sakya TraditionR
jamyang